b'\n_START_ARTICLE_\nCallia\n_START_SECTION_\nUtseende\n_START_PARAGRAPH_\nSm\xc3\xa5 til middelsstore trebukker, ofte med oransjer\xc3\xb8dlig pronotum og svarte dekkvinger med bl\xc3\xa5tt metallisk glans, men andre fargekombinasjoner forekommer ogs\xc3\xa5. Antennene er noe kortere enn kroppen. Pronotum er omtrent sekskantet, med en kort tann midt p\xc3\xa5 hver sidekant. Dekkvingene er n\xc3\xa6rmest parallellsidige (litt avsmalnende i den bakre delen), med avrundede "skuldre". Hele kroppen er glissent kledt med korte, oppst\xc3\xa5ende, m\xc3\xb8rke h\xc3\xa5r.\n_START_SECTION_\nUtbredelse\n_START_PARAGRAPH_\nSlekten er utbredt i den Neotropiske \xc3\xb8kosonen (S\xc3\xb8r- og Mellom-Amerika), fra Mexico i nord til Argentina i s\xc3\xb8r. I tillegg finnes det \xc3\xa9n art p\xc3\xa5 Ny-Caledonia.'